kardosdrur/scandi-wiki huggingface dataset:
Kristoffer Szilas

Kristoffer Szilas (født 7. juli 1982 i Valby) er en dansk geolog og bjergbestiger.

Geologi 
Szilas blev uddannet geolog (MSc) fra Københavns Universitet i 2009. Han fik derefter en PhD-grad i 2012 med fokus på Grønlands geologi og havde blandt andre Professor Minik Rosing som PhD-vejleder. Szilas har efterfølgende arbejdet i en årrække som forsker ved Columbia University og Stanford University i USA. Han flyttede herefter tilbage til Danmark og er pt. lektor i geologi ved Københavns Universitet. Hans forskningsfelt ligger indenfor såkaldt Arkæisk geologi, hvilket omhandler jordens udvikling i tidsperioden fra 4000 til 2500 millioner år siden, hvor det menes at de første kontinenter, pladetektonik og livet opstod. Han har publiceret artikler i internationale videnskabelige tidsskrifter (inkl. Nature) om geologien i Sydvest Grønland, som omfatter nogle af de ældste vulkanske og sedimentære bjergarter man kender til på jorden. Han har bidraget med populærvidenskabelig formidling af geologi på diverse podcasts.

Bjergbestigning 
Szilas er anerkendt som værende en af de mest erfarne bjergbestigere med dansk oprindelse og bopæl. Han har været i de danske medier flere gange i forbindelse med sine bjergbestigningsekspeditioner og har også fået omtale i internationale bjergbestigerkredse. Szilas har udmærket sig på teknisk vanskelig isklatring og såkaldt mixklatring, hvor han har klatret fx Vettisfossen i Norge med grad WI6+ og ruten 'Twin Towers' i Schweiz med grad M10. Blandt Szilas' meritter findes bestigninger af Eigers nordvæg i Schweiz og Denali i Alaska med danske Allan Christensen, Cerro Torre i Patagonien med danske Kasper Berkowicz, Ama Dablam i Nepal, Alpamayo i Peru, Mooses Tooth i Alaska, Fitz Roy i Patagonien, foruden adskillige førstebestigninger såsom bjerget Ren Zhong Feng i Kina, Peak Lea (opkaldt efter hans hustru) i Kirgisistan, og alpinruten 'Hypa Zypa Couloir' i Alaska.
Szilas har tidligere kritiseret bjergbestigninger udført i såkaldt ekspeditionsstil, samt kommercielle turistekspeditioner i Himalaya, med den begrundelse at denne form for organiseret bjergbestigning reducerer eventyret, foruden at det ofte efterlader affald og fixreb på bjergene. Dette har medført betydelig debat i det danske bjergbestigermiljø.

Referencer

Eksterne henvisninger 
Kristoffers hjemmeside

Kristoffers KU Profil

Geologer fra Danmark
Bjergbestigere fra Danmark
Personer fra Valby
H.C. Vogt

Henrik Christian Vogt (født 5. juni 1848 i Napoli, død 17. marts 1928 i København) var en dansk ingeniør.

Vogt har særlig dyrket aerodynamik  og marineteknik; han har skrevet en række videnskabelige arbejder i  udenlandske og danske fagblade om resultaterne af sine arbejder på dette  og beslægtede områder. Af hans konstruktioner må særlig nævnes hans  pendulpropeller og luftpropeller samt læmolekonstruktioner af nedsænkede cementfyldte gamle jernskibe.

Gengivelser af H.C. Vogt 
Barneportræt sammen med broderen Gundo Vogt malet af Elisabeth Jerichau Baumann. Maleri af Carlo Hornung-Jensen. Blyantstegning af P. S. Krøyer.

Eksterne henvisninger og kilder 
  bind 25, side 329, skrevet af kommandør C. Bloch
 

Ingeniører fra Danmark
Personer i Kraks Blå Bog (afdøde)
Personer fra Napoli
Spontan genese

Spontan genese (eller spontan generation) er en forældet teori om at liv til stadighed opstår ud af døde ting eller ud af væsensforskellige levende organismer. Eksempelvis forestillingen om at mus kan opstå af gamle klude, at insekter kan opstå af fordærvede fødevarer, at parasitter kan opstå fra deres værtsdyr alene, eller at gæs kan vokse frem fra træer.

Teorien er veludviklet allerede hos Aristoteles og bliver først endeligt modbevist omkring 1860 gennem arbejde af især Louis Pasteur.

Dette skal ikke forveksles med den moderne teori, abiogenese, om at livet på Jorden oprindelig er opstået fra uorganisk materiale. En sådan proces regnes for sandsynlig af de fleste i dag selvom de nærmere detaljer ikke er forstået.

Se også 
 Jordens historie – Livets opståen.

Eksterne henvisninger 
 spontan genese, fra Den Store Danske Encyklopædi

Biologi
Liv
Julius Lohmeyer

Julius Lohmeyer (født 6. oktober 1835 i Neisse, død 24. maj 1903) var en tysk forfatter.

Lohmeyer skrev et stort antal arbejder for børn, humoristiske digte (navnlig i "Kladderadatsch") og patriotiske skrifter. Hans Gesammelte Dichtungen udkom 1904.

Kilder 

 

Børnebogsforfattere fra Tyskland
Digtere fra Tyskland
Tysksprogede forfattere
Tyskere i 1800-tallet
Ugglan
Carl August Guldberg

Carl August Guldberg (født 6. november 1812 i Strömstad, død 17. januar 1892 i Kristiania) var en norsk præst og publicist. Han var far til Cato Maximilian, Cathinka Augusta, Axel Sophus og Gustav Adolph Guldberg.

Guldberg flyttede få år gammel med forældrene til Fredrikstad, blev student 1824, teologisk kandidat 1833 og overtog kort derefter redigeringen af Norges første illustrerede blad, "Skilling-Magazinet", som han ledede til slutningen af 1856. Han forestod desuden et bogtrykkeri og en boghandel til 1847, då han overgik til præstelig virksomhed. Han var først kapellan i Nannestad og Ullensaker och 1869-80 sognepræst i Onsøy. Af hans børn vandt flere et anset navn på de videnskabelige og filantropiske områder.

Kilder

Referencer 

Præster fra Norge
Chefredaktører fra Norge
Nordmænd i 1800-tallet
Ugglan
Tamerlan Thorell

Tord Tamerlan Teodor Thorell (født 3. maj 1830 i Göteborg, død 22. december 1901 i Helsingborg) var en svensk araknolog.

Thorell blev student ved Uppsala Universitet i 1848 og filosofisk kandidat i 1855 samt forsvarede samme år for magistergraden forrige del af Recensio critica Aranearum suecicarum, quas descripserunt Clerckius, Linnæus, De Geerus, hvis senere del udgjorde specimen for hans docentur i zoologi i 1856. Thorell blev adjunkt i zoologi i Uppsala i 1859 samt forestod professoratet i zoologi under læseåret 1864–1865. Thorell foretog flere rejser til udlandet for zoologiske studier, særlig som statens stipendiat 1861–1862. På grund af sygelighed måtte han i 1866 søge tjenestefrihet fra adjunkturen og tog afsked fra denne i 1877, siden rigsdagen bevilliget ham pension fra 1878. Samme år blev han titulær professor. Fra efteråret 1875 havde han, undtaget juli 1879-august 1880, opholdt sig i Sydeuropa. Gennem mange og værdifulde arbejder over spindlerene blev Thorell en anerkendt autoritet indenfor denne del af zoologien. Et af hans fremste arbejder, On European Spiders. Part I: Review of the European Genera of Spiders, Preceded by Some Observations on Zoological Nomenclature, udkom allerede 1869–1870 i Acta Societatis regiæ scientiarum Upsaliensis. Blandt senere værker må nævnes On a Silurian Scorpion from Gotland (Palaophonus nuncius; sammen med Gustaf Lindström; 1885), samt hans mange publikationer vedrørende den orientaliske regions spindelere. Han oversatte og bearbejdede Zoologiens grunder (ved Henri Milne-Edwards, to bind, 1860–1865) – en i sin tid fortrinlig og meget bruget lærebog – samt skrev Några anmärkningar om darwinismen (i "Ny svensk tidskrift", 1880). Thorell var medlem af Vetenskaps-Societeten i Uppsala (1866) og Vetenskapsakademien (1877) samt æresmedlem af Entomologiska föreningen i Stockholm (1885).

Kilder 
 

Araknologer fra Sverige
Titulære professorer
Professorer fra Sverige
Ansatte ved Uppsala Universitet
Medlemmer af Kungliga Vetenskapsakademien
Medlemmer af Kungliga Vetenskaps-Societeten i Uppsala
Svenskere i 1800-tallet
Personer fra Göteborg
Ugglan
H. Sylow

Nicolai Christian Herholdt Sylow (11. august 1849 i Korsør, død 12. februar 1913 i København) var en dansk retskyndig.

Kilder 

 

Jurister fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra Korsør
Daniel Casper von Lohenstein

Daniel Casper von Lohenstein (født 25. januar 1635 i Nimptsch i Schlesien, død 28. april 1683 i Breslau) var en tysk digter af den anden schlesiske skole.

Kilder 

 

Digtere fra Tyskland
Tysksprogede forfattere
Tyskere i 1600-tallet
Personer fra Schlesien
Wilhelm Gotthelf Lohrmann

Wilhelm Gotthelf Lohrmann (født 31. januar 1796 i Dresden, død 20. februar 1840 sammesteds) var en tysk astronom.

Lohrmann var fra 1827 inspektør for den matematiske salon i Dresden. Han har især vundet sig et navn som selenograf ved sine Mondcharte in 25 Sectionen, udgivne af Johann Friedrich Julius Schmidt (1878).

Kilder 

 

Astronomer fra Tyskland
Tyskere i 1800-tallet
Personer fra Dresden
Otto Lohse

Carl Gustav Otto Lohse (født 21. september 1858 i Dresden, død 5. maj 1925 i Baden-Baden) var en tysk musiker.

Lohse uddannedes i fødebyens konservatorium dels som violoncellist, dels som klaverspiller. Han kom imidlertid tidlig ind på kapelmestergærningen og virkede i Hamburg, Amerika, London (Coventgarden), Madrid og Bryssel indtil 1912, da han blev operakapelmester ved stadteatret i Leipzig. Lohse, der regnedes blandt Tysklands mest ansete operaledere, optrådte også selv som operakomponist.

Kilder 

 
 

Dirigenter fra Tyskland
Cellister fra Tyskland
Operakomponister fra Tyskland
Tyskere i 1800-tallet
Tyskere i 1900-tallet
Personer fra Dresden
Wilhelm Oswald Lohse

Wilhelm Oswald Lohse (født 13. februar 1845 i Leipzig, død 14. maj 1915 i Potsdam) var en tysk astrofysiker.

Lohse studerede 1862—65 kemi i Leipzig, var 1870—74 assistent hos Hermann Carl Vogel i Bothkamp, blev derpå assistent og 1882 observator ved det astro-fysikalske observatorium i Potsdam. Af hans arbejder kan nævnes hans studier over den fysiske beskaffenhed af planeterne Mars og Jupiter (1878, 1882, 1891, 1896, 1911), Solen (fotografering af solprotuberanser), solflekter (1883) og hans undersøgelser over funkespektra af nogle metaller (1902). Ved siden heraf målte han dobbeltstjerner (1908). Lohse konstruerede Potsdams heliograf og beskrev det (1889). Han udgav Tafeln für numerisches Rechnen mit Maschinerne (1909). 1907—09 var Lohse konstitueret som direktør for observatoriet i Potsdam.

Kilder 

 

Astrofysikere
Astronomer fra Tyskland
Tyskere i 1800-tallet
Tyskere i 1900-tallet
Personer fra Leipzig
Frankerkrøniken

Frankerkrøniken, Historia Francorum eller Decem Libri Historiarum blev skrevet af historikeren og biskoppen Gregor af Tours (538-594?). Frankerkrøniken, som blev skrevet på latin, er en subjektiv krønike og sandsynligvis et bestillingsarbejde fra det frankiske kongedynasti, Merovingerne, som grundlagde Frankerriget.

Historieværket er inddelt i ti bøger (kapitler), og inledes tidstypisk med en henvisning til Bibelens Adam og Eva. Derfra følger en genberetning af jødernes historie som en forklaring til frankernes oprindelse. Værket omhandler fortrinsvis merovingerne som regenter og deres politiske samtid men giver tillige et vist indblik i datidens kristelighed og skikke.

Eksterne henvisninger 

 History of the Franks: Books I-X, , förkortad fulltext (eng), övers. Earnest Brehaut (1916)

Frankrigs historie
Jean Victor Audouin

Jean Victor Audouin (født 27. april 1797, død 9. november 1841) var en fransk zoolog.

Audoins arbejde – som han delvis skrev i samarbejde med Henri Milne-Edwards – beskæftiger sig hovedsageligt med laverestående dyr anatomi og system. Han blev udenlandsk medlem af den svenske Vetenskapsakademien 1833 og medlem af Académie des sciences 1838.

Referencer 
 

Medlemmer af Kungliga Vetenskapsakademien
Araknologer fra Frankrig
Zoologer fra Frankrig
Eugène Simon

Eugène Simon, (født 30. april 1848, død 17. november 1924), var en fransk zoolog, med speciale i Edderkopper. Han arbejdede primært med deres systematik og kategoriseret og navngav et stort antal edderkoppearter. Han skabte også slægterne Anelosimus, Psellocoptus og Phlogius.

Simon arbejdede også med systematik af kolibrier.

Eksterne henvisninger 
 Tekster af og om Eugène Simon 

Araknologer fra Frankrig
Prinsen og tiggerdrengen

Prinsen og Tiggerdrengen er den danske titel på Mark Twains roman The Prince and the Pauper, der blev udgivet i 1881 i Canada og i 1882 i USA.

Handling 
Romanen handler om drengen Tom Canty, der lever i Londons fattigste kvarterer på Henrik den 8.s tid.

Uden at vide det ligner Tom kongens søn Edvard, som den ene dråbe vand ligner den anden, og en dag, da Tom står og ser ind af slottets gitterlåger, kommer Edvard tilfældigvis forbi. Edvard forhindrer, at Tom får tæv af en vagt, og inviterer den lasede dreng indenfor. Da drengene opdager, hvor meget de ligner hinanden, bytter de tøj. Edvard opdager, at Tom bløder, og bliver grebet af raseri. Han farer ud for at skælde vagten ud. Men vagten ser kun en dreng i laser, og smider han ud af slottet.

Tilbage i prinsens gemak står Tom, iført prinsens tøj. Da folk dukker op, falder han på knæ og beder om nåde. Men ingen tror på, at han er en tiggerdreng, der hedder Tom. De tror han er Edvard, der er blevet gal.
Samtidig går Edvard ind til selve London, hvor han bliver indfanget af Toms far, der vil tvinge drengen til at tigge for sig. Og mens Tom lærer at begå sig i de øverste lag i samfundet, må Edvard kæmpe for at overleve, og oplever hvad det vil sige at leve under ekstrem fattigdom, mens han forsøger at komme tilbage til sin retmæssige plads.

Romaner
Henri Milne-Edwards

Henri Milne-Edwards (født 23. oktober 1800 , død 29. juli 1885) var en fremtrædende fransk zoolog.

Hæder 

Henri Milne-Edwards navn er beæret i flere navne på slægter og arter, såsom:

 Edwardsia de Quatrefages, 1841
 Edwardsiella Andres, 1883
 Henricia J. E. Gray, 1840
 Myrianida edwardsi (de Saint-Joseph, 1887)
 Lophoura edwardsi Kölliker, 1853
 Plesiopenaeus edwardsianus (Johnson, 1867)
 Plesionika edwardsii (Brandt, 1851)
 Dynamene edwardsi (Lucas, 1849)
 Grapsicepon edwardsi Giard & Bonnier, 1888
 Glossocephalus milneedwardsi Bovallius, 1887
 Onisimus edwardsii (Krøyer, 1846)
 Diastylis edwardsi (Krøyer, 1841)
 Neoamphitrite edwardsii (de Quatrefages, 1865)
 Colpaster edwardsi (Perrier, 1882)
 Milnesium Doyère, 1840
 Jasus edwardsii (Hutton, 1875)
 Odontozona edwardsi (Bouvier, 1908)
 Milneedwardsia Bourguignat, 1877
 Boeckosimus edwardsii (Krøyer, 1846)
 Lithophyllon edwardsi (Rosseau, 1850)
 Goniastria edwardsi Chevalier, 1971
 Fedora edwardsi Jullien, 1882
 Ciona edwardsi (Roule, 1886)
 Maasella edwardsi (de Lacaze-Duthiers, 1888)
 Forskalia edwardsi Kölliker, 1853
 Costa edwardsii (Roemer, 1838)
 Colobomatus edwardsi (Richiardi, 1876)
 Salmincola edwardsi (Olsson, 1869)
 Aristaeopsis edwardsianus (Johnson, 1867)
 Sergestes edwardsii Krøyer, 1855
 Odontozona edwardsi (Bouvier, 1908)
 Alphaeus edwardsii (Audouin, 1826)
 Ebalia edwardsii Costa, 1838
 Fedora edwardsi Jullien, 1882
 Teuchopora edwardsi (Jullien, 1882)
 Calliostoma milneedwardsi Locard, 1898
 Ocinebrina edwardsii Payraudeau, 1826
 Discodoris edwardsi Vayssière, 1902
 Tergipes edwardsii Nordmann, 1844
 Sadayoshia edwardsii (Miers, 1884)
 Periclimenes edwardsi (Paulson, 1875)
 Ocenebra edwardsi Payraudeau, 1826
 Conus milneedwardsi F. P. Jousseaume, 1894
 Montipora edwardsi Bernard, 1879
 Goniastrea edwardsi Chevalier, 1971
 Pagurus edwardsi (Dana, 1852)
 Chirostylus milneedwardsi (Henderson, 1885)
 Pisoides edwardsi Bell, 1835
 Cancer edwardsi Bell, 1835
 Haploblepharus edwardsii Voigt, 1832
 Diogenes edwardsii (de Haan, 1849)
 Propithecus edwardsi (A. Grandidier, 1871)

Referencer 

Zoologer fra Frankrig
Medlemmer af Kungliga Vetenskapsakademien
Modtagere af Copleymedaljen
Medlemmer af Académie des sciences
Peder Christoffersen

Peder Christoffersen (født 1942 i Hornslet på Djursland, død 2. juni 2020) var en dansk forfatter og journalist formentlig mest kendt for sin tid som journalist på Ekstra Bladet, hvor han under navnet Pedro skrev i perioden fra 1974 til 2004.

Peder Chistoffersen blev uddannet journalist i 1961 og arbejdede på en række aviser i den daværende socialdemokratiske presse. Fra 1965 til 1974 var han på Demokraten i Aarhus og fra 1974 til sin pensionering i 2004 på Ekstra Bladet.

Efter sit ophør på Ekstra Bladet skrev Peder Christoffersen flere bøger, dels i eget navn og dels som ghostwriter for bl.a. tidligere statsminister Poul Nyrup Rasmussen.

Den 4. juni 2020 offentliggjorde Ekstra Bladet, at Pedro var død i en alder af 78 år.

Bibliografi (udvalg) 
 Verden ifølge Pedro (1997, Aschehoug)
 Pedro kogebog (2003, Lindhardt & Ringhof)
 Danmarks værste skurke (2005, Gyldendal)
 Danmark i det 20. århundrede (2006)
 Danmarkshistorien. En krønike fra Oldtiden til nu, 2 binds værk (2009, Gyldendal)

Referencer

Eksterne kilder og henvisninger 
 Selvbiografi på gyldendal.dk 

Faglitterære forfattere fra Danmark
Journalister fra Danmark
Bovlund

Bovlund er en lille landsby i Agerskov Sogn, Tønder Kommune.

Byer i Tønder Kommune
Slangerødhaj

Slangerødhaj (Haploblepharus edwardsii) er en art af familien af rødhajer også kaldet Scyliorhinidae, den er endemisk til de tempererede farvande ud for Sydafrika.

Referencer

Eksterne henvisninger 

Hajer
Vinotek

Et vinotek er det danske udtryk for en vinhandel, hvor man kan smage vinen i butikken og spise pølse eller ost til.

Ordet stammer fra det italienske ord Enoteca, der betyder det samme og stammer fra det græske ord Οινοθήκη der egentlig betyder "vin depot",
men bruges til at beskrive en særlig type lokal eller regional vinhandel, der opstod i Italien. Begrebet Enoteca har også spredt sig til visse andre lande. Et ægte Enoteca giver primært besøgende eller turister mulighed for at smage vine til en rimelig pris og eventuelt at købe dem.

Enotecaer sælger ofte vin fra lokale vinproducenter for at promovere vinen.

Der findes kun få vinoteker i Danmark, men man ser en stigende tendens.

Kultur i Italien
Otek
Vinvirksomheder
BMW 2-serie Active Tourer

BMW 2-serie Active Tourer (type F45) er en kompakt MPV fra den tyske bil- og motorcykelfabrikant BMW.

Generelt 
Modellen deler platform med Mini, og er dermed den første BMW-model med tværliggende motor og forhjulstræk. Den blev præsenteret på Geneve Motor Show i marts 2014, og kom ud til forhandlerne den 27. september samme år.

Ved introduktionen kunne modellen leveres med to benzin- og én dieselmotor. Den af BMW nyudviklede, trecylindrede motor kommer til indsats i 218i hvor den yder 100 kW (136 hk), mens 225i med en 2,0-liters firecylindret motor yder 170 kW (231 hk). Dieselmotoren i 218d yder 110 kW (150 hk). Yderligere motorvarianter fulgte i november 2014; hertil hører 220i med 141 kW (192 hk), en firehjulstrukket xDrive-version af 225i, 216d med 85 kW (115 hk) samt 220d med 140 kW (190 hk), som også fås med xDrive.

I juni 2015 vil programmet blive udvidet med den syvpersoners 2-serie Gran Tourer med forlænget akselafstand.

Tekniske data

Benzinmotorer

Dieselmotorer

Referencer

Eksterne henvisninger 

 Officielt websted 

Active Tourer
Kompakte MPV'er
Forhjulstrukne biler
Biler introduceret i 2014
Biler fra 2010'erne
Adam Ild Rohweder

Adam Ild Rohweder (født 3. oktober 1987) er en dansk skuespiller uddannet fra Skuespillerskolen Ophelia i 2010. Har medvirket i en række danske spillefilm, bl.a. Fasandræberne, Skammerens Datter, Holiday, og Hvor Kragerne Vender.

Har bl.a. medvirket på tv i bl.a. Ole Bornedals dramaserie 1864, den Sundance udtaget miniserie Kemohjerne, datingserien Yes No Maybe og julekalenderen Kometernes jul.

Filmografi

Film

TV

Reklame 
 Unibet (2015)

Priser 
 2013: Youngcuts Filmfestival - Bedste Mandlige Skuespiller (Om Vold)
 2021: Nordic International Film Festival - Best Actor (Hvor Kragerne Vender)
 2022: Robert Prisen - Nomineret til Bedste Mandlige Birolle (Hvor Kragerne Vender)

Eksterne henvisninger 
 
 
 http://oakmediamanagement.com/Adam-Ild-Rohweder

Skuespillere fra Danmark
Isklatring

Isklatring er aktiviteten at klatre på isformationer, hvilket også kaldes fossklatring efter det norske ord for vandfald.

Isklatring kan både foregå på høje bjerge ved bjergbestigning, hvor frost/tø-processer danner alpin is (vandis) eller det kan foregå på frosne vandfald der fryser til om vinteren. Normalt anvendes reb og isskruer til at sikre med og klatringen foregå ved hjælp af steigeisen  (en form for pigsko) og isøkser. 

Alpin is findes i bjergmiljøer og kræver normalt en tilgang over gletsjere og målet er oftest at bestige en bjergtop. Fossklatringer findes derimod i lavere højder hvor vandstrømning falder over en klippevæg og kan derfor kun bestiges om vinteren når det fryser til. Teknisk kvalitet af isen er afhængig af dannelsesmåden og alpin is varierer meget i konsistens ifølge vejr- og sneforhold. Is kan være blød, hård eller sprød. 

Populære områder for udøvelse af fossklatring er Rjukan i Norge med bl.a. Rjukanfossen, Canmore-området i Canada, Vail i Colorado og Cogne i Italien. 

Blandet klatring som foregår på både klippe og is samtidigt og betegnes mixklatring, hvilket ofte findes på høje bjerge. 

Friluftsliv
Klatring
Cerro Torre

Cerro Torre (3128 m.o.h.) er et af bjergene ved den sydlige patagoniske indlandsis i Sydamerika. Det er beliggende i grænseområdet mellem Argentina og Chile, vest for Cerro Chaltén også kendt som Fitz Roy (3405 m.o.h.). Toppen er det højeste punkt i en lille bjergkæde bestående af: Torre Egger (2685 m.o.h.), Punta Herron og Cerro Standhardt. Toppen af bjerget har ofte en svamp af rimis, dannet af de konstante kraftige vinde der blæser fra Stillehavet. Bjerget er karakteriseret ved at være en imponerende granitsøjle der skyder op af indlandsisen. Bjerget betragtes som et af de sværeste i verden at klatre for bjergbestigere.

Historien om den første bestigning af Cerro Torre er kontroversiel. Italieneren Cesare Maestri hævdede i 1959, at han og Toni Egger havde nået toppen, men at Egger var omkommet i en lavine og i den forbindelse mistede det kamera der dokumenterede deres bestigning. Uoverensstemmelser i Maestris forklaring og mangel på bolte eller fixreb på ruten har ført til at de fleste bjergbestigere tvivler på Maestris påstand. Fornylig kom det frem at de eneste foto der eksisterer af Maestri og Egger viser dem på den modsatte side af bjergmassivet end der hvor deres påståede rute befinder sig.

Fortællingen om Cerro Torre stopper dog ikke her, fordi i 1970 drog Maestri tilbage til Cerro Torre med Ezio Alimonta, Daniele Angeli, Claudio Baldessarri, Carlo Claus og Pietro Vidi. Ved hjælp af en gas-drevet kompressor boremaskine, fik Maestri udstyret 350 meter klippe med borebolte og nåede til slutningen af den klippefyldte del af bjerget, lige under den såkaldte issvamp der udgør selve toppen. Maestri hævdede, at "issvampen ikke er en del af bjerget" og ville ikke fortsætte til selve toppen. Kompressoren blev efterladt, bundet til de sidste bolte 100 meter under toppen, hvilket har givet ruten sit navn: "Kompressorruten". Maestri blev stærkt kritiseret for den metode han brugte til at bestige bjerget.

Kompressorrutens første anerkendte bestigning blev foretaget af Jim Bridwell og Steve Brewer i 1979, fordi de rent faktisk nåede selve hovedtoppen og overkom den sidste vanskelighed i form af issvampen.

Den første ubestridte bestigning af Cerro Torre blev udført i 1974 af den italienske klatregruppe "Ragni di Lecco": Daniele Chiappa, Mario Conti, Casimiro Ferrari, og Pino Negri. De klatrede bjerget vestside.

I 2008 blev Cerro Torre besteget af danske klatrere for første gang. Kasper Berkowicz og Kristoffer Szilas klatrede bjerget via den kontroversielle Kompressorrute.

Referencer

Eksterne henvisninger 

Bjerge i Sydamerika
Bjergbestigning